stanford-oval/wikipedia huggingface dataset:
Wrath
Aiheesta muualla

Wrath Discogsissa. (englanniksi)
Albumi Wrath Encyclopaedia Metallum -sivustolla (englanniksi)
Avelon Formula

Avelon Formula on italialainen pikkuformulatalli, joka on kilpaillut vuodesta 2009 lähtien Italian Prototype Championship -sarjassa. Talli perustettiin vuonna 2004, jolloin se kilpaili Formula Renault V6 Eurocup -sarjassa sijoittuen sijalle 12. Vuonna 2005 talli kilpaili Formula Renault 3.5 -sarjassa saavuttamatta pisteitä. Seuraavana vuonna se kilpaili Euroseries 3000 -sarjassa sijoittuen kuudenneksi.
Avelina

| Avelina |
| --- | --- |
Muunnelmia:  Eveliina
Infobox OKNimi-testi OK: 
Avelina on vanha  germaaninen naisen nimi, josta muodostui mm. englantilainen Evelyn ja mahdollisesti suomalainen Eveliina. Avelina on väännös ranskalaisesta nimestä Aveline, joka puolestaan on Avila-nimen hellittelymuoto. Avila on ilmeisesti  keskiajalla johdettu sanasta Avis, joka tarkoittaa lintua latinaksi.
Väestörekisterikeskuksen internetsivujen mukaan Suomessa on 6 naista saanut nimekseen Avelina.
Yhteiskunnan Mutantit

| Yhteiskunnan Mutantit> Tiedot |
| --- | --- |
Toiminnassa:  2014–
Tyylilaji:  alternative rock, punk rock
Kotipaikka:  Tampere
Laulukieli:  suomi
Jäsenet:  Tero, laulu  Make, kitara  Pii, basso  Otto, rummut
Levy-yhtiö:  Ainoa Productions (2016–2017)
Infobox OKNimi-testi OK: 
Yhteiskunnan Mutantit on suomalainen punk-vaikutteinen rockyhtye, jonka kitaristi Make perusti Tampereella vuonna 2014. Yhtyeeseen kuuluvat myös laulaja Tero, basisti Pii sekä rumpali Otto.
Yhtyeen ensimmäinen julkaistu kappale ”Äpärät” ilmestyi musiikkivideona lokakuussa 2014. Helmikuussa 2015 ilmestyivät kappaleet ”Kova luu” ja ”h.o.e.” , joita seurasi yhtyeen omaa nimeään kantavan omakustannealbumi. Yhtyeen kappale ”Neliöksi pakotettu” julkaistiin 16. toukokuuta 2016 musiikkivideon saattelemana, jonka jälkeen yhtye solmi levytyssopimuksen Atte Blomin levy-yhtiön Ainoa Productionsin kanssa. Sopimuksen jälkeen yhtye teki Saksan kiertueen. Esikois-EP Neliöksi pakotettu julkaistiin 11. marraskuuta 2016, ja se on levy-yhtiö Ainoan ensimmäisiä julkaisuja.
Ensimmäinen pitkäsoitto Tuote julkaistiin 29. syyskuuta 2017.
Jäsenet

Tero Autero – laulu
Markus Vähäaho – kitara
Piia Natri – basso
Otto Plym – rummut
Diskografia > Studioalbumit

Yhteiskunnan Mutantit (2015)
Tuote (2017)
Diskografia > EP:t

Neliöksi pakotettu (2016)
Käsi, joka kuristaa kukat (2019)
Avela

Avela on suomalainen sukunimi. Tunnettuja Avela-nimisiä:
Aarne S. Avela (1885–1966), insinööri, opettaja ja tietokirjailija
Eero Avela (1919–1996), kemisti
Martti Avela (1910–1996), kenraaliluutnantti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aveline's Hole

| Aveline's Hole |
| --- | --- |

Koordinaatit:  51°19′29″N, 2°45′12″W
Valtio:  Yhdistynyt kuningaskunta
Paikkakunta:  Mendip Hills, Somerset
Historia
Tyyppi:  luola
Merkitys:  vanhin tieteellisesti ajoitettu hauta Britanniassa
Infobox OKVirheellinen NIMI-arvo: 
Aveline's Hole on luola Burrington Comben alueella Somersetissa Englannissa. Ensimmäisen kerran sitä tutkittiin vuonna 1797, jolloin siellä kerrottiin olleen 70–100 luurankoa. Kun luolaa tutkittiin seuraavan kerran vuonna 1914, vain 21 luurankoa löydettiin. Jäänteitä säilytettiin museossa Bristolissa, mutta suurin osa niistä tuhoutui kaivausmuistiinpanojen ohella toisen maailmansodan pommituksissa.
Löydetyt luunsirut on ajoitettu noin 10 200 – 10 400 vuotta vanhoiksi, mikä tarkoittaa että paikalliset ovat haudanneet vainajansa 4 000 vuotta aikaisemmin kuin on oletettu. Analyysin perusteella vainajat ovat kuolleet nuorena.
Wreath of Thevetat

| Wreath of Thevetat Alghazanth |
| --- | --- | --- |

Studioalbumin tiedot
 Julkaistu: 25. helmikuuta 2008
 Tyylilaji: sinfoninen black metal
 Kesto: 48.00
 Levy-yhtiö: Woodcut Records
Alghazanthin muut julkaisut
| The Polarity Axiom 2004 | Wreath of Thevetat 2008 | Vinum Intus 2011 |
Wreath of Thevetat (suom. Thevetatin seppele) on black metal -yhtye Alghazanthin viides albumi. Se julkaistiin vuonna 2008 Woodcut Recordsin kautta. Albumin nimi viittaa Atlantiksen demonikuningas Thevetatiin, joka johdatteli tolteekit mustan magian harjoittajiksi, ja jonka seurauksena Atlantiksen tuho sai alkunsa.
Kappaleet

Moving Mountains – 6.42
The Kings to Come – 6.51
The Phosphorescent – 5.42
On Blackening Soil – 5.17
Rain of Stars – 6.14
Twice-Born – 6.34
Future Made Flesh – 5.23
As Nothing Consumes Everything – 5.35
Kokoonpano

Goat Tormentor – laulu, basso
Grimort – kitarat
Thasmorg – kitarat
Ekholm – syntetisaattori
Gorath Moonthorn – rummut
Arvostelut

Imperiumi.net:
Kaaoszine: 10/10
Soundi:
Aiheesta muualla

Metalkingdom.net
Yhtyeen sivut (Arkistoitu – Internet Archive)
Wreath of Thevetat Discogsissa. (englanniksi)
Albumi Wreath of Thevetat Encyclopaedia Metallum -sivustolla (englanniksi)
Wonder Boy

| Wonder Boy |
| --- | --- |

Kehittäjä:  Westone Bit Entertainment
Julkaisija:  Sega
Aiheesta muualla
MobyGames
Lisää peliartikkeleitaVideopelien teemasivulla
Wonder Boy on Westonen (aiemmalta nimeltään Escape) kehittämä ja Segan julkaisema videopelisarja.
Sarja itsessään koostuu "pääsarjasta" Wonder Boy sekä alasarjasta Monster World. Pelit voivat olla osa jompaakumpaa tai molempia sarjoja. Tämä on seurausta joskus hämmennystä aiheuttavista pelien nimeämisrakenteista, joista esimerkkinä Wonder Boy V: Monster World III. Pohjois-Amerikassa ja Euroopassa sarjat on pidetty Wonder Boy -brändin alaisena, mutta Japanissa on yksi pelinimike, joka ei kuulu lainkaan Wonder Boy -sarjaan vaan yksinomaan Monster World -sarjaan.
Asiasta tekee monimutkaisemman se, että Westonella oli ainutlaatuinen lisensoimisjärjestely Segan kanssa, josta johtuen Sega pidätti itsellään oikeudet sarjan pelinimikkeisiin sekä hahmoihin, mutta Westone pidätti oikeudet kaikkeen muuhun. Westonella puolestaan oli lisensoimisjärjestely Hudson Softin kanssa, jonka seurauksena Hudson Soft loi uusia hahmoja ja pelinimikkeitä ja käänsi näitä pelejä muille kuin Segan alustoille. Näistä kaikkein tunnetuin on Adventure Island, joka oli taloudellisesti onnistuneempi kuin mitä Wonder Boy oli.[lähde? ]
Pelilista > Kolikkopelit

Wonder Boy
Wonder Boy Deluxe
Wonder Boy in Monster Land
Wonder Boy 3: Monster Lair
Pelilista > Amiga

Wonder Boy
Wonder Boy in Monster Land (Japanissa nimellä Monster World: Super Wonder Boy)
Pelilista > Amstrad CPC

Wonder Boy
Super Wonder Boy in Monster Land
Pelilista > Commodore 64

Wonder Boy
Super Wonder Boy in Monster Land
Pelilista > NES/Famicom

Adventure Island (Kutsutaan Japanissa nimellä Takahashi Meijin no Bouken Jima)--Hudson Soft käänsi alkuperäisen Wonder Boyn NES:ille uusilla musiikeilla, uusilla (vähemmän värikkäillä) välipomoilla sekä uudella videopelifiguuriin perustuvalla sankarilla, joka on nimeltään Master Higgins/Takahashi Meijin. Hudson Soft teki myös Adventure Islandin jatko-osia, mutta yksikään niistä ei liittynyt Wonder Boy/Monster World -sarjoihin (vaikka Super Adventure Island II:ssa ja Adventure Island 4:ssa {julkaistu vain Japanissa} on Monster World -sarjaa vastaava pelattavuus).
Pelilista > Sega Master System

Wonder Boy (japanilainen nimi: スーパーワンダーボーイ (Super Wonder Boy))
Wonder Boy in Monster Land (japanilainen nimi: スーパーワンダーボーイ モンスターワールド (Super Wonder Boy in Monster World))
Wonder Boy III: The Dragon's Trap (japanilainen työnimi: Monster World II (jäi julkistamatta Japanissa))
Wonder Boy in Monster World (jäi julkistamatta Japanissa)
Pelilista > Sega Game Gear

Wonder Boy: The Dragon's Trap (japanilainen nimi: モンスターワールドII ドラゴンの罠 (Monster World II: Dragon's Trap))--Karttoja on hieman muutettu Sega Game Gearin alemmalle resoluutiolle sopiviksi. Japanissa tämä on Wonder Boy -sarjan neljäs peli. Pohjois-Amerikassa ja Euroopassa peli tunnetaan nimellä Wonder Boy III.
Wonder Boy (amerikkalainen nimi: Revenge of Drancon)
Pelilista > Sega Mega Drive/Genesis

Wonder Boy 3: Monster Lair (Julkaistu vain Japanissa ja Euroopassa)
Wonder Boy in Monster World (Japanissa Wonder Boy V: Monster World III)
Monster World IV (Julkaistu vain Japanissa)
Pelilista > MSX

Wonder Boy
Pelilista > PC Engine/TurbografX

Bikkuriman World (Sovitus Wonderboy in Monster Landista, julkaistu vain Japanissa).
Dragon's Curse (Outoa on, että peli tunnetaan Japanissa nimellä Adventure Island)--Toinen versio Wonder Boy 3: Dragon's Trapista/Monster World II: Dragon's Trapista
Monster Lair (Tunnetaan Japanissa nimellä Wonderboy III: Monster Lair)--Turbo CD
The Dynastic Hero (Toinen versio Wonder Boy in Monster Worldistä/Wonder Boy V: Monster World III:sta)--Super CD
Pelilista > Play Station 2

Monster World Complete Collection (Julkaistu ainoastaan Japanissa)
Pelilista > SG-1000

Super Wonder Boy
Pelilista > ZX Spectrum

Wonder Boy
Super Wonder Boy in Monster Land
Atlanta Thrashers

| Atlanta Thrashers |
| --- | --- |

Historia:  Atlanta Thrashers   1999–2011   Winnipeg Jets   2011–
Perustettu:  1999
Kaupunki:   Atlanta, Georgia
Kotiareena:  Philips Arena
Sarja:  NHL
Konferenssi:  Itäinen
Värit:                               
Stanley Cupit:  0
Konferenssin mestaruudet:  0
Divisioonan mestaruudet:  1 (2007)
Infobox OKNimi-testi OK: 
Atlanta Thrashers oli vuosina 1999–2011 NHL:ssä pelannut yhdysvaltalainen jääkiekkoseura, joka pelasi kotiottelunsa Georgian Atlantassa. Seura pelasi itäisen konferenssin kaakkoisdivisioonassa yhdessä Carolina Hurricanesin, Florida Panthersin, Tampa Bay Lightningin ja Washington Capitalsin kanssa.
Atlanta Thrashersin liittymisestä NHL:ään sovittiin 25. kesäkuuta 1997. Samaan aikaan liigaan hyväksyttiin myös Nashville Predators, Columbus Blue Jackets ja Minnesota Wild. Nimen Thrashers joukkue julkaisi 16. helmikuuta 1998. Samana vuonna kesäkuun 23. päivänä toiminnanjohtajaksi (general manager) palkattiin Don Waddell.
Keväällä 2011 kanadalainen miljonääri David Thomson osti Atlanta Thrashersin ja joukkue vaihtoi paikkaa Atlantasta Manitobaan, Winnipegiin. Seuran uudeksi nimeksi ilmoitettiin vuoden 2011 varaustilaisuuden yhteydessä Winnipeg Jets. Näin ollen Winnipeg sai jälleen oman NHL-joukkueen sitten edellisen Winnipeg Jetsin, joka muutti vuonna 1996 Phoenixiin. Tämä oli jo toinen kerta kun Atlanta menetti NHL-joukkueensa Kanadan puolelle. Ensimmäisen kerran näin tapahtui vuonna 1980, jolloin Atlanta Flames siirtyi Calgaryyn.
Joukkueen nimi Thrashers on viittaus Georgian osavaltionlintuun ruostesirppimatkijaan (engl. brown thrasher).
Pelaajavarauksia

Atlanta Thrashersin ensimmäinen pelaajahankinta oli maalivahti Damian Rhodes Ottawa Senatorsista. Vuonna 1999 joukkueella oli oikeus tehdä varaustilaisuuden ensimmäinen varaus, joka käytettiin tšekkiläisen Patrik Štefanin varaamiseen. Seuraavana vuonna joukkueella oli ensimmäisellä kierroksella varausnumero kaksi, jolla varattiin kanadalainen Dany Heatley. Vuonna 2001 joukkueella oli jälleen ensimmäinen varausvuoro, joka käytettiin venäläisen Ilja Kovaltšukin varaamiseen. Samana vuonna numerolla 189 valittiin suomalainen maalivahti Pasi Nurminen. Seuraavana vuonna ensimmäisellä kierroksella numerolla kaksi varattiin myös suomalaismaalivahti Kari Lehtonen.
Kausien tapahtumia

Atlanta Thrashers liittyi NHL:ään kaudella 1999–2000. Se pelasi ensimmäisen ottelunsa 2. lokakuuta 1999 kotihallissaan Philips Arenassa 18 545 katsojan edessä New Jersey Devilsiä vastaan, häviten 4–1. Joukkueen ensimmäisen maalin NHL:ssä teki silloinen kapteeni Kelly Buchberger. Ensimmäisen pisteensä Atlanta sai NHL:ssä 9. lokakuuta 1999 pelatessaan Buffalo Sabresia vastaan tasapelin 5–5. Ensimmäisen kauden aikana joukkue voitti vain 14 ottelua.
Thrashers ylsi pudotuspeleihin ensimmäistä kertaa kaudella 2006–2007, mutta nuori joukkue on vielä rakennusvaiheessa. Toistaiseksi joukkueen peli on nojannut paljon Dany Heatleyn ja Ilja Kovaltšukin varaan. Kaudella 2002–2003 joukkueen ykkösmaalivahtina vakiinnutti paikkansa Pasi Nurminen. Seuraavalla kaudella asema edelleen vankistui. Kauden 2003–2004 aikana tulevaisuuden lupaus Kari Lehtonen pelasi NHL:ssä neljä ottelua voittaen ne kaikki torjuntaprosentin ollessa 95,3.
Ennen kauden 2003–2004 alkua joukkue sai runsaasti kyseenalaista julkisuutta Dany Heatleyn ajaman auto-onnettomuuden johdosta, jonka seurauksena joukkuetoveri Dan Snyder menehtyi myöhemmin saamiinsa vammoihin. Heatley itsekin loukkaantui ja oli poissa suurimman osan kautta Kovaltšukin kantaessa pelillistä vastuuta lähes yksin.
Kausien tapahtumia > Joukkueen kapteenit

Kelly Buchberger 1999–2000
Steve Staios 2000–2001
Ray Ferraro 2001–2002
ei kapteenia 2002–2003
Shawn McEachern 2003–2004
Scott Mellanby 2005–2007
Bobby Holik 2007–2008
Vjatšeslav Kozlov (väliaikaisesti) 2008
Ilja Kovaltšuk 2009–2010
Andrew Ladd 2010–2011
Jäädytetyt numerot

37  Dan Snyder (numeroa ei virallisesti jäädytetty, mutta sitä ei käytetty koskaan)
99  Wayne Gretzky (numero jäädytetty koko liigassa)
Jäädytetyt numerot > Ennätykset

Eniten maaleja kaudessa:  Ilja Kovaltšuk, 52 (2005–2006 & 2007–2008)
Eniten syöttöjä kaudessa:  Marc Savard, 69 (2005–2006)
Eniten pisteitä kaudessa:  Marian Hossa, 100 (2006–2007)
Eniten kausia:  Ilja Kovaltšuk, 9
Eniten jäähyjä kaudessa:  Jeff Odgers, 226 (2000–2001)
Eniten nollapelejä kaudessa:  Kari Lehtonen, 4 (2006–2007 & 2007–2008)
Eniten pisteitä puolustajana:  Tobias Enström, 50 (2009–2010)
Eniten pisteitä kaudessa tulokkaana:  Dany Heatley, 67 (2001–2002)
Atlanta Thrashers kausi kaudelta

| Kausi | GP | W | L | T | OTL | PTS | GF | GA | Valmentaja | Pudotuspelit |
| --- | --- | --- | --- | --- | --- | --- | --- | --- | --- | --- |
| 1999–2000 | 82 | 14 | 57 | 7 | 4 | 39 | 170 | 313 |  Curt Fraser | ei pudotuspeleissä |
| 2000–2001 | 82 | 23 | 45 | 12 | 2 | 60 | 211 | 289 |  Curt Fraser | ei pudotuspeleissä |
| 2001–2002 | 82 | 19 | 47 | 11 | 5 | 54 | 187 | 288 |  Curt Fraser | ei pudotuspeleissä |
| 2002–2003 | 82 | 31 | 39 | 7 | 5 | 74 | 226 | 284 |  Curt Fraser  Bob Hartley | ei pudotuspeleissä |
| 2003–2004 | 82 | 33 | 37 | 8 | 4 | 78 | 214 | 243 |  Bob Hartley | ei pudotuspeleissä |
2004–2005: ei pelattu työsulun takia
| 2005–2006 | 82 | 41 | 33 | – | 3 | 90 | 281 | 275 |  Bob Hartley  | ei pudotuspeleissä |
| 2006–2007 | 82 | 43 | 28 | – | 11 | 97 | 246 | 245 |  Bob Hartley | pudotuspelien ensimmäinen kierros |
GP = ottelut, W = voitot, L = häviöt, T = tasapelit, OTL = jatkoajalla hävityt, PTS = pisteet, GF = tehdyt maalit, GA = päästetyt maalit
Suomalaiset pelaajat Thrashersissä

| Pelaaja | Pelipaikka | Runkosarjapelit¹ | Pudotuspelit² | Liittynyt | Lähti | Pelipaidan numero | Stanley Cupit | Muuta |
| --- | --- | --- | --- | --- | --- | --- | --- | --- |
| Tomi Kallio | Vasen laitahyökkääjä | 121 | 0 | 1999 | 2002 | 14 | 0 | Atlanta Thrashers oli Tomi Kallion ensimmäinen NHL-seura. |
| Pasi Nurminen | Maalivahti | 125 | 0 | 2001 | 2004 | 31 | 0 | Nurminen oli Thrashersin ykkösvahti, ja samalla ensimmäinen suomalainen ykkösvahti NHL:ssä. |
| Tommi Santala | Keskushyökkääjä | 33 | 0 | 2003 | 2004 | 24 | 0 |  |
| Niko Kapanen | Keskushyökkääjä | 60 | 0 | 2006 | 2007 | 39 | 0 |  |
| Kari Lehtonen | Maalivahti | 204 | 2 | 2003 | 2010 | 32 | 0 | Thrashers varasi Lehtosen vuoden 2002 NHL-varaustilaisuudessa ensimmäisen kierroksen toisella vuorolla. Lehtonen on pienimmällä numerolla koskaan NHL:ään varattu suomalainen maalivahti. |
| Anssi Salmela | Puolustaja | 38 | 0 | 2009 | 2010 | 25 | 0 |  |
Aiheesta muualla

Wikimedia Commonsissa on kuvia tai muita tiedostoja aiheesta .
Atlanta Thrashersin sivusto (Arkistoitu – Internet Archive) (englanniksi)
Suomalaiset Atlanta Thrashersin pelaajat NHL Finns -sivustolla (englanniksi)
Kaudella 2006–2007 Thrashers selvisi pudotuspeleihin ensimmäistä kertaa historiassaan, pudoten jatkosta kuitenkin Rangersia vastaan voitoin 0–4 ensimmäisellä kierroksella. Kuva sarjan ensimmäisestä ottelusta.
Araucana

Araucana-kukko.
Araucanan sininen muna vasemmalla, vertailun vuoksi tavalliset valkea ja ruskea muna.
Araucana on alkujaan Chilestä peräisin oleva kanarotu. Se munii sinisiä munia.
Araucana-tyyppisiä kanoja on tuotu Eurooppaan ensimmäistä kertaa 1900-luvun alussa. Monilla rodun kanoilla on geeni, joka yhdeltä vanhemmalta perittynä aiheuttaa höyhentupsut pään sivuille, mutta molemmilta vanhemmilta perittynä johtaa kuolemaan.
Aiheesta muualla

Kuvia tai muita tiedostoja aiheesta Araucana Wikimedia Commonsissa
Austin Clapp

| Mitalit | Mitalit | Mitalit |  |
| --- | --- | --- | --- |
|  Austin Clapp vuonna 1928. |  Austin Clapp vuonna 1928. |  Austin Clapp vuonna 1928. |  |
Maa:   Yhdysvallat
|  Olympialaiset  |  Olympialaiset  |  Olympialaiset  |  |
Miesten uinti
|  Kultaa | Amsterdam 1928 | 4 × 200 m vapaauintiviesti |  |
Miesten vesipallo
|  Pronssia | Los Angeles 1932 | joukkuekilpailu |  |
Austin Rhone Clapp (8. marraskuuta 1910 Farmington, New Hampshire – 22. joulukuuta 1971 Woodside, Kalifornia) oli yhdysvaltalainen uimari, vesipalloilija ja olympiavoittaja. Vuoden 1928 kesäolympialaisissa Amsterdamissa hän oli mukana voittamassa kultamitalia miesten 4 × 200 metrin vapaauintiviestissä. Hän teki tässä tapahtumassa joukkueensa kanssa uuden maailmanennätyksen ajalla 9:36.2. Lisäksi Clapp sijoittui samoissa olympialaisissa 400 metrin vapaauinnissa viidenneksi ja kilpaili myös 1 500 metrin vapaauinnissa. Vuoden 1932 kesäolympialaisissa Los Angelesissa Clapp kuului vesipallossa pronssia saaneeseen joukkueeseen.
Clapp voitti NCAA- ja AAU-tittelit. Hän opiskeli Stanfordin yliopistossa ja työskenteli juristina San Franciscossa.
Astma

| Astma |
| --- | --- |
 Aerosolimuotoisen lääkkeen inhalaattori, ”astmapiippu”
Luokitus
ICD-10:  J45
ICD-9:  493
OMIM:  600807
MedlinePlus:  000141
MeSH:  D001249
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Astma on keuhkoputkien krooninen tulehdus. Sen aiheuttaa virheellinen yliherkkä immuunivaste, joka aiheuttaa keuhkojen toiminnan häiriöitä, kuten tulehduksia ja erityisesti keuhkoputkien ahtautumista, mikä vaikeuttaa sisään- ja uloshengitystä. Keuhkoputkiin muodostuu paksua limaa. Limakalvon reagoinnin taustalla on allergeenien tai mikrobien (virukset, bakteerit) aiheuttamaa tulehdusta, fyysisen rasituksen tai tuntemattomien tekijöiden laukaisemaa pitkäaikaista ärsytystä. Esimerkiksi eläinpölyn, siitepölyn, pölypunkkien, tiettyjen ruoka-aineiden, tupakansavun, kylmän ilman, liikunnan ja stressin on todettu voivan laukaista astmakohtauksen.
Aikuisväestöstä sairastaa astmaa kuusi prosenttia, mutta merkittävällä osalla astma on lievä eikä vaadi päivittäistä hoitoa. Äkillinen kohtaus saattaa kuitenkin vaatia sairaalakäyntiä.
Riskitekijät

Kilpaurheilu pakkasessa lisää riskiä sairastua astmaan. Vuonna 2009 julkaistu tutkimus antaa viitteitä siitä, että kodin oleskelutiloissa sijaitseva kosteusvaurio saattaa tuottaa lapsille astmaoireita. On myös olemassa viitteitä siitä, että maan pinnoittaminen asvaltilla saattaa lisätä astman esiintyvyyttä.
Alatyypit

Astma voidaan nykytietämyksen valossa jakaa erilaisiin alatyyppeihin. Alatyyppijako ei ole täysin vakiintunut, mutta useissa tutkimuksissa on havaittu seuraavat alatyypit: varhain alkava allerginen astma, aikuisena alkava eosinofiilinen astma, lihavuuteen liittyvä astma, neutrofiilinen astma sekä keuhkoahtaumataudin ja astman sekamuoto. Allerginen astma on yleisin alatyyppi sekä lapsilla että aikuisilla. Astma on perinteisesti totuttu jakamaan infektioastmaan ja rasitusastmaan, mutta nämä kuvaavat ennemmin astman vaikeusastetta ja hoitotasapainoa kuin varsinaista alatyyppiä. Astman synty ja reaktioiden paheneminen yhdistetään myös kosteusvaurioihin ja muihin sisäilmaongelmiin.
Alatyypit > Atooppinen astma

Taipumus atooppiseen astmaan eli ulkoisten tekijöiden aiheuttamaan astmaan on voimakkaasti perinnöllinen. Jos toinen vanhemmista sairastaa, sairastumistodennäköisyys on noin 25 prosenttia, jos molemmat sairastavat, sairastumistodennäköisyys on noin 60–80 prosenttia. Atooppisen astman muodostumiseen vaikuttaa paljon ympäristön haittatekijöiden määrä.
Oireet

Astman ensioire on usein pitkäaikainen yskä, varsinkin öisin. Muita oireita ovat hengityksen vinkuminen, ajoittainen hengenahdistuksen tunne, yskä tai yöyskä sekä rasituksessa hengityksen vinkuminen tai hengenahdistuksen tunne. Astmaa sairastava yskii tulehtuneiden limakalvojen erittämää limaa. Allergiatyyppisessä astmassa oireet esiintyvät usein keväällä ja kesällä, kun kasvit levittävät siitepölyään. Jos oireita esiintyy vain rasituksessa, kyseessä on rasitusastma.
Diagnostiikka

Perusterveydenhuollossa stetoskoopilla tapahtuvassa auskultoinnissa astmaan viittaava löydös on vinkuva uloshengitys. Vinkuminen on usein kuultavissa myös ilman apuvälineitä. Varsinaisessa sairaanhoidon piirissä tapahtuvassa diagnosoinnissa käytetään apuna mm. PEF-seurantaa, spirometriaa ja rasituskoetta.
Hoito

Astmaa hoidetaan lääkkeillä, jotka otetaan yleisimmin inhaloimalla eli sisäänhengittämällä niitä keuhkoputkien limakalvolle, mutta sitä voidaan hoitaa myös systeemisesti verenkierron välityksellä vaikuttavilla tabletteina tai oraaliliuoksina. Suoraan keuhkoihin annosteltaessa lääkkeiden vaikutus saadaan helposti rajattua, jolloin sivuvaikutukset pysyvät vähäisinä ja annostus pienenä. Hoito jakautuu keuhkoputkia laajentavaan ja tulehdusreaktiota ehkäisevään. Astman hoidossa tavoitteena on saavuttaa hoitotasapaino, jossa keuhkoputkia laajentavaa lääkitystä tarvittaisiin mahdollisimman vähän.
Tulehdusta vähentäviä lääkkeitä käytetään astman hoitavina lääkkeinä. Inhaloitavat kortikosteroidit (mm. beklometasoni, budesonidi, flutikasoni, siklesonidi) hoitavat keuhkoputkien limakalvotulehdusta paikallisesti. Kortikosteroidihoito aloitetaan yleensä suurella annoksella, jotta tulehdus saataisiin hallintaan ja vähitellen annosta pyritään pienentämään sellaiseksi, jolla oireet pysyvät poissa. Haittavaikutuksena inhaloitavilla kortikosteroideilla voi olla suun tai nielun hiivainfektio. Myös ääni saattaa käheytyä.
Keuhkoputkia laajentavia lääkkeitä käytetään astmaoireiden lievittämiseen ja kohtauslääkityksenä. Näihin kuuluvat inhaloitavat β2-agonistit (sympatomimeetit) ja antikolinergit. β2-agonistit stimuloivat selektiivisesti keuhkoputkien sileän lihaskudoksen sympaattisen hermoston β2-reseptoreita, minkä seurauksena lihakset relaksoituvat ja ahtautuneet keuhkoputket laajenevat. Lyhytvaikutteisia β2-agonisteja ovat mm. salbutamoli ja terbutaliini ja pitkävaikutteisia salmeteroli. Antikolinergit (mm. ipratropiumi) salpaavat epäselektiivisesti M1, 2, 3-reseptoreita ja niitä käytetään yleensä yhdessä β2-agonistien kanssa, jolloin saavutetaan parempi teho kuin yhdellä lääkeaineella.
Systeemisesti vaikuttavana keuhkoputkien ahtautumista vähentävänä lääkkeenä käytetään joskus teofylliiniä. Kromonit, joihin luetaan kromoglikaatti ja nedokromiili, ovat yksi nykyisin vähemmän käytetty astmalääkeryhmä.
Erityislääkkeinä vaikean astman hoitoon on tullut viimeisten vuosikymmenien aikana markkinoille biologisia vasta-ainelääkkeitä. Vaikeaa allergista immunoglobuliini E -välitteistä astmaa voidaan hoitaa IgE:tä vastaan toimivalla biologisella vasta-ainelääkkeellä omalitsumabilla. Vaikeaa eosinofiilista astmaa sairastavien hoitoon voidaan joskus käyttää interleukiini 5 -välittäjäaineen estäjiä mepolitsumabia, reslitsumabia tai benralitsumabia. Biologisten lääkkeiden aloitus tapahtuu aina erikoissairaanhoidossa keuhkosairauksien yksikössä.
Perinnöllisyys

Astman periytyvyys on voimakasta. Jos molemmilla vanhemmilla on atopia, lapsen riski sairastua astmaan on 70 prosenttia. Jos vain toisella on, riski on 50 prosenttia.
Varsinaista astmageeniä ei ole löydetty, vaan astma periytyy monen tekijän vaikutuksesta. Astman esiintyvyys on lisääntynyt läntisissä teollisuusmaissa toisesta maailmansodasta lähtien. Tämä viittaa siihen, että ympäristötekijät ja alttiusgeenit yhdessä vaikuttavat, ilmaantuuko astmaa vai ei.